Document ID: /roh_data/filtered/swiss_laws_in_ROHinterleaved.jsonl.gz/37756

This text was translated from DE into Rumantsch Grischun.

Dieses Gesetz soll:a. den Wald in seiner Fläche und in seiner räumlichen Verteilung erhalten;b. den Wald als naturnahe Lebensgemeinschaft schützen;c. dafür sorgen, dass der Wald seine Funktionen, namentlich seine Schutz-, Wohlfahrts- und Nutzfunktion (Waldfunktionen) erfüllen kann;d. die Waldwirtschaft fördern und erhalten. Es soll ausserdem dazu beitragen, dass Menschen und erhebliche Sachwerte vor Lawinen, Rutschungen, Erosion und Steinschlag (Naturereignisse) geschützt werden.

Questa lescha duai:a. conservar il guaud en sia surfatscha ed en sia repartiziun geografica;b. proteger il guaud sco biocenosa natirala;c. procurar ch’il guaud possia ademplir sias funcziuns, en spezial sia funcziun da protecziun, sia funcziun sociala e sia funcziun economica (funcziuns dal guaud);d. promover e mantegnair l’economia forestala. Ella duai ultra da quai gidar a proteger umans e valurs materialas considerablas cunter lavinas, bovas, erosiun e crudada da crappa (eveniments da la natira).